Dit is maar moeilik om aan jou vrou te verduidelik dat die teleskoop of iets wat jy by Huntex gekoop het, die grootste winskopie ooit was. Of die handgemaakte mes om die bok se keel af te sny, “o, sê sy, ek dog julle skiet die bokke!” Hoe kan jy aan haar verduidelik dat as jy gaan jag, jy die nodige toerusting soos ‘n goeie geweer, regte patrone, goeie teleskoop, goeie teleskoop, goeie jagmes, goeie verkyker, miskien ‘n range finder, camouflage klere ens. moet hê, want daar om die vuur word die manne gemeet.
Elkeen het sy eie styl, maar iets van jou moet uitstaan. Jou spesiale patrone of geweer, of mes of teleskoop of spesiale camo klere. Jy kan nie aand na aand daar langs die vuur sit en luister na ander manne se spesiale toerusting of gewere en jy kan gaan bydrae lewer nie. Jy raak onseker van jouself. As jy so aanlê na jou bok, net jy en jou geweer, moet jy selfvertroue hê, jy moet nie nou begin twyfel in jou toerusting nie. Die wind moet dan net reg wees. Dis maar moeilik om hierdie goed te verduidelik dat dit sin maak. Dit is meer die moeite wat jy gedoen het om te wys hoe ernstig jy die jagveld opneem wat jou sal laat uitstaan.
Die spore wat die skoene los is soos bokke s’n verskillend, elkeen sy eie prentjie, so verskil die voetspoor van die linker en regter sool van die skoene